கேள்வி: அச்சே தின் ஆனே வாலே ஹைன் - முழக்கம் பற்றி தகவல் சொல்.
பதில்: 2014 இந்தியப் பொதுத் தேர்தலில் பாஜகவின் பிரதமர் வேட்பாளரான நரேந்திர மோடியால் "நல்ல நாட்கள் வருகின்றன" என்ற முழக்கம் உருவாக்கப்பட்டது. மோடியின் கூற்றுப்படி, அவர் தனது முக்கிய எதிர்க்கட்சியான இந்திய தேசிய காங்கிரசு தலைவர்களில் ஒருவரும், அப்போதைய இந்தியப் பிரதமர் மன்மோகன் சிங்கின் உரையிலிருந்து இந்த முழக்கத்திற்கான யோசனையை பெற்றார். 8 சனவரி 2014 அன்று, வெளிநாடுவாழ் இந்தியர் நாள் போது பார்வையாளர்களிடம் உரையாற்றிய சிங், "ஆம், நாங்கள் இப்போது மோசமான நாட்களை எதிர்கொள்கிறோம், ஆனால் நல்ல நாட்கள் விரைவில் வரும்" என்றார். அடுத்த நாள் அதே நிகழ்வில் தனது உரையின் போது, மோடி மன்மோகன் சிங்கைக் குறிப்பிட்டு இந்தியில் தனது கூற்றில் திரும்பத் திரும்பச் சொன்னார், அது ''அச்சே தின் ஆனே வாலே ஹைன்'' என்ற முழக்கமாக உருவானது. இந்த முழக்கம் 2014 இந்திய பொதுத் தேர்தலுக்கான மோடியின் பரப்புரைக்கு முதன்மையாக பாஜகவால் பயன்படுத்தப்பட்டது.